31.07.2018

**Termenul pentru înscrierea în Competiție a fost prelungit!**

**Știre**

**Agenția Națională a Funcționarilor Publici prelungește termenul pentru înscrierea în cea de-a XI-a ediţie a *Competiţiei celor mai bune practici din administraţia publică din România*,** până la data de **17.08.2018**.

Reamintim, **instituţiile şi autorităţile publice** au posibilitatea să-și înscrie în Competiţie și să-și promoveze, în același timp, la nivel național și internațional, bunele practici, **proiectele de succes prin intermediul cărora au generat rezultate vizibile în peisajul administrației publice românești.**

Secţiunile tematice de anul acesta sunt următoarele:

* Investiţii inteligente în dezvoltarea resurselor umane;
* Inițiative și soluții integrate pentru dezvoltarea durabilă;
* Consultarea publică - premisă pentru funcționalitatea mecanismelor codecizionale.

Competiţia se finalizează cu premierea celor mai bune practici în cadrul **conferinţei internaţionale *„Inovaţie şi calitate în sectorul public”***,care va avea loc în luna octombrie,precum și cu diseminarea acestora la nivel naţional printr-un **Ghid de bune practici**.

\*\*\*  
Informațiile despre modul de derulare a competiției, precum și înscrierea online sunt disponibile pe website-ul [**www.anfp.gov.ro**](http://www.anfp.gov.ro)**,** secţiunea **Inovaţie şi Calitate/ Competiţia.**



***Direcţia Comunicare şi Relaţii Internaţionale***

[***comunicare@anfp.gov.ro***](mailto:comunicare@anfp.gov.ro)

**Tel.0374112749**